L'obra de teatre ¡Ay, Carmela! es representa a la Casa Municipal de Cultura divendres que ve
11 de maig 2021

![Imagen 1](/media/5s2hvrvv/c-ay-carmela.jpg)

L'obra de teatre _¡Ay, Carmela!_, de la companyia Dinos Teatre, es representarà a la Casa Municipal de Cultura del Port de Sagunt divendres que ve, 14 de maig, a les 20.30 hores. L'espectacle tindrà una duració de 90 minuts, l'entrada té un preu de 7 euros i serà en castellà. Esta és una obra teatral recomanada per a tots els públics i que forma part de la programació del departament de Cultura de l'Ajuntament de Sagunt

_¡Ay, Carmela!_ és un cant a la supervivència, «**a la dignitat de l'ésser humà, un sospir i un dolor tancat en un ‘ai’. És una història contada des dels ulls de Paulino, un mort en vida que necessita aferrar-se a la idea que l'aparició de Carmela, una morta que torna a la vida, és real i que l'espectacle ha de continuar siga com siga**».

És la història de dos supervivents que «**l'única cosa que tenen per a sobreviure és necessitar-se l'u a l'altre i que, fins i tot estant un dels dos ja mort, esta dependència es fa més notòria. És la relació de dos pobres éssers humans (en este cas dos còmics) en un context tan brutal com una guerra, on la paraula justícia es torna sorda pel soroll de les bombes**».

Durant l'esdeveniment es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Les entrades es podran adquirir en línia a través del següent enllaç:

[https://www.servientradas.com/espectaculo/AYUNTAMIENTO\_DE\_SAGUNTO/6/-ay-carmela.html​](https://www.servientradas.com/espectaculo/AYUNTAMIENTO_DE_SAGUNTO/6/-ay-carmela.html)

[](https://www.servientradas.com/espectaculo/AYUNTAMIENTO_DE_SAGUNTO/6/-ay-carmela.html)

  

[  
  
](https://www.servientradas.com/espectaculo/AYUNTAMIENTO_DE_SAGUNTO/6/-ay-carmela.html)

​

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-ay-carmela-es-representa-a-la-casa-municipal-de-cultura-divendres-que-ve/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-ay-carmela-es-representa-a-la-casa-municipal-de-cultura-divendres-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-ay-carmela-es-representa-a-la-casa-municipal-de-cultura-divendres-que-ve/ "Linked In")
*   [](mailto:?body=https://aytosagunto.es/va/actualitat/l-obra-de-teatre-ay-carmela-es-representa-a-la-casa-municipal-de-cultura-divendres-que-ve/)